MESTO PRIEVIDZA
    
       Materiál Mestského zastupiteľstva v Prievidzi

Materiál MsZ č. 45/17
Mestská rada:    	     19.06.2017
  							Mestské zastupiteľstvo:   26.06.2017

N Á V R H
plánu kontrolnej činnosti hlavnej kontrolórky 
a zamestnankyne útvaru hlavnej kontrolórky na II. polrok 2017

Predkladá a spracovala: Ing. Henrieta Gebrlínová, hlavná kontrolórka mesta

Napísala: Ing. Henrieta Gebrlínová

v Prievidzi, dňa 01. júna 2017

Návrh na uznesenie: 

Mestská rada:

I.	berie na vedomie
Návrh plánu kontrolnej činnosti hlavnej kontrolórky a zamestnankyne útvaru hlavnej kontrolórky na II. polrok 2017

Mestské zastupiteľstvo:

Uznesenie č.     /17
I.	berie na vedomie
Návrh plánu kontrolnej činnosti hlavnej kontrolórky a zamestnankyne útvaru hlavnej kontrolórky na II. polrok 2017

II.	schvaľuje- neschvaľuje
Plán kontrolnej činnosti hlavnej kontrolórky a zamestnankyne útvaru hlavnej kontrolórky na II. polrok 2017

	Medzi povinnosti hlavnej kontrolórky , ktoré vyplývajú z ustanovenia § 18f) ods. 1b) zákona č. 369/90 Zb. o obecnom zriadení v znení neskorších predpisov patrí úloha predložiť MsZ v Prievidzi raz za 6 mesiacov návrh plánu kontrolnej činnosti.

N á v r h 
plánu kontrolnej činnosti hlavnej kontrolórky
a zamestnankyne útvaru hlavnej kontrolórky 
na II. polrok 2017
	
	Predmetný návrh plánu kontrolnej činnosti bol dňa 09.06.2017 zverejnený na úradnej tabuli mesta, čím bola dodržaná podmienka podľa vyššie citovaného zákona spočívajúca v povinnosti zverejniť plán najneskôr 15 dní pred rokovaním MsZ spôsobom v meste obvyklým a bude prerokovaný na zasadnutí mestskej rady dňa 19.06.2017.

A.	Tematické kontroly: 
1.	V zmysle Príkazného listu primátorky mesta po zúčtovaní dotácií prijímateľmi vykonať následnú finančnú kontrolu dotácií poskytnutých z rozpočtu mesta Prievidza v roku 2016 výberovým spôsobom so zameraním na dodržiavanie podmienok, účelu poskytnutia a plnenia zmluvných záväzkov
kontrolované obdobie:2016

2.	Kontrola stavu a vývoja dlhu podľa zák. č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p.
Kontrolovaný subjekt: mesto Prievidza-mestský úrad
kontrolované obdobie: k 30.09.2017

3.	Kontrola plnenia opatrení prijatých na odstránenie nedostatkov zistených pri kontrole v predchádzajúcom období
Kontrolovaný subjekt: SMMP, s.r.o.
kontrolované obdobie: 2016

4.	Kontrola správnosti vedenia účtovníctva  v školských jedálňach
Kontrolovaný subjekt: základné školy v zriaďovateľskej pôsobnosti mesta výberovým spôsobom
kontrolované obdobie: 2016

B.	Pravidelné kontroly: 
1.	Kontrola plnenia uznesení MsZ
2.	Kontrola vybavovania sťažností a petícií 

C.	Ostatné kontroly
1.	Vykonanie ďalších kontrol na základe kontroly plnenia uznesení MsZ, podnetov   MsZ, podnetov obyvateľov a sťažností, z vlastného podnetu hlavnej kontrolórky na základe poznatkov získaných pri výkone činností

D.	Stanoviská
1.	Vypracovanie odborného stanoviska k návrhu rozpočtu  mesta pred jeho schválením 
v MsZ

Kontrola bude vykonávaná v kontrolovaných subjektoch:
-	právnické osoby s majetkovou účasťou mesta
-	mestský úrad
-	rozpočtové organizácie
-	osoby, ktorým boli z rozpočtu mesta poskytnuté účelové dotácie

Návrh plánu kontrolnej činnosti bol zverejnený na úradnej tabuli mesta Prievidza dňa 09.06.2017.